CELEX: 32011D0401
Language: et
Date: 2011-07-06 00:00:00
Title: 2011/401/EL: Komisjoni rakendusotsus, 6. juuli 2011 , millega kehtestatakse liidu rahaline toetus kulutuste katteks, mis on tehtud seoses erakorraliste meetmetega linnugripi vastu võitlemiseks Itaalias 2009. aastal (teatavaks tehtud numbri K(2011) 4774 all)

7.7.2011   
            
            
               ET
            
            
               Euroopa Liidu Teataja
            
            
               L 179/8
            
         KOMISJONI RAKENDUSOTSUS,
   6. juuli 2011,
   millega kehtestatakse liidu rahaline toetus kulutuste katteks, mis on tehtud seoses erakorraliste meetmetega linnugripi vastu võitlemiseks Itaalias 2009. aastal
   (teatavaks tehtud numbri K(2011) 4774 all)
   (Ainult itaaliakeelne tekst on autentne)
   (2011/401/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 25. mai 2009. aasta otsust 2009/470/EÜ kulutuste kohta veterinaaria valdkonnas, (1) eriti selle artiklit 4,
   ning arvestades järgmist:
   
               (1)
            
            
               Kooskõlas finantsmääruse artikliga 75 ja rakenduseeskirjade artikli 90 lõikega 1 eelneb liidu eelarvest kulukohustuse võtmisele rahastamisotsus, milles sätestatakse sellise meetme olulised osad, millega kaasneb kulude rahastamine eelarvest; rahastamisotsuse teeb institutsioon või asutus, kelle institutsioon on selleks volitanud.
            
         
               (2)
            
            
               Otsuses 2009/470/EÜ on sätestatud kord, millega reguleeritakse liidu rahalist toetust veterinaariaalastele erimeetmetele, sealhulgas erakorralistele meetmetele. Et aidata kaasa linnugripi võimalikult kiirele likvideerimisele, peaks liit oma rahalise toetusega osalema liikmesriigi tehtud abikõlblike kulutuste kandmises. Kõnealuse otsuse artikli 4 lõike 3 esimeses ja teises taandes on sätestatud eeskirjad protsendimäära kohta, mida tuleb kohaldada liikmesriigi kantud kulutuste suhtes.
            
         
               (3)
            
            
               Komisjoni 28. veebruari 2005. aasta määruse (EÜ) nr 349/2005 (millega kehtestatakse eeskirjad ühenduse toetuse osas erakorraliste ning teatavate loomahaiguste vastaste meetmete jaoks, mis on ette nähtud nõukogu otsuses 90/424/EMÜ) (2) artiklis 3 on kehtestatud tingimused, mille alusel võib saada liidu rahalist toetust nende kulutuste katteks.
            
         
               (4)
            
            
               Komisjoni 5. märtsi 2010. aasta otsusega 2010/148/EL liidu rahalise toetuse kohta seoses Tšehhi Vabariigis, Saksamaal, Hispaanias, Prantsusmaal ja Itaalias 2009. aastal lindude gripi vastu võitlemiseks võetud erakorraliste meetmetega (3) andis liit rahalist toetust Itaalias 2009. aastal linnugripi vastu võitlemiseks võetud erakorralistele meetmetele.
            
         
               (5)
            
            
               24. märtsil 2010 esitas Itaalia ametliku hüvitisetaotluse summas 966 694,15 eurot vastavalt määruse (EÜ) nr 349/2005 artikli 7 lõigete 1 ja 2 sätetele.
            
         
               (6)
            
            
               Liidu rahalist toetust antakse üksnes tingimusel, et kavandatud tegevus on tegelikult ellu viidud ja ametiasutused on kogu vajaliku teabe esitanud ettenähtud tähtaegadeks. Komisjoni tähelepanekud, abikõlblike kulutuste arvutamise meetod ja lõppjäreldused edastati Itaaliale 14. veebruaril 2011. aastal saadetud e-kirjas. 552 110,80 euro suurune summa on määruse (EÜ) nr 349/2005 abikõlblikkuseeskirjade kohaselt loetud abikõlbmatuks. Itaalia väljendas nõusolekut 16. märtsil 2011 saadetud e-kirjas.
            
         
               (7)
            
            
               Itaalia ametiasutused on täielikult täitnud oma tehnilised ja halduskohustused, mis on sätestatud otsuse 2009/470/EÜ artikli 3 lõikes 4 ja määruse (EÜ) nr 349/2005 artiklis 7.
            
         
               (8)
            
            
               Eeltoodud kaalutlusi silmas pidades tuleks nüüd kinnitada liidu rahalise toetuse kogusumma abikõlblike kulutuste katteks, mis tehti seoses linnugripi likvideerimisega Itaalias 2009. aastal.
            
         
               (9)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Liidu rahaline toetus kulutuste katteks, mis on tehtud seoses linnugripi likvideerimisega Itaalias 2009. aastal, on 414 583,35 eurot.
   Artikkel 2
   Käesolev otsus kujutab endast rahastamisotsust finantsmääruse artikli 75 tähenduses ning see on adresseeritud Itaalia Vabariigile.
   
      Brüssel, 6. juuli 2011
      
         
            Komisjoni nimel
         
         
            komisjoni liige
         
         John DALLI
      
   
   
      (1)  ELT L 155, 18.6.2009, lk 30.
   
      (2)  ELT L 55, 1.3.2005, lk 12.
   
      (3)  ELT L 60, 10.3.2010, lk 22.